వీరవాసరం

వీరవాసరం, ఆంధ్రప్రదేశ్ రాష్ట్రం లోనిపశ్చిమ గోదావరి జిల్లా, వీరవాసరం మండలం లోని గ్రామం. ఇది సమీప పట్టణమైన భీమవరం నుండి 15 కి. మీ. దూరంలో ఉంది.
గ్రామ విశేషాలు

దక్షిణ భారతదేశంలో బ్రిటీష్ ఈస్టిండియా కంపెనీ అత్యంత తొలినాళ్ళలో వ్యాపారాలు చేసేందుకు ఏర్పాటుచేసుకున్న వర్తకస్థానాల్లో వీరవాసరం కూడా ఒకటి. ఈ గ్రామంలో 1693లోనే వర్తకస్థానం నెలకొనివుండేది. వీరవాసరం గ్రామంలో త్యాగరాజ ఆరాధనోత్సవాల సరళిలో సంగీత, సాహిత్య నాటక కళాకారులను ప్రోత్సహించడానికి 1944 ప్రాంతంలోనే మురళీకృష్ణ భక్తసమాజం ఏర్పడింది. ఈ సమాజం ఆధ్వర్యంలో సంగీత కచేరీలు, హరికథలు, బుర్రకథలు, భరతనాట్యం వంటి కార్యక్రమాలను నిర్వహిస్తూ ఉండేవారు.స్వాతంత్య్రద్యోమ కాలంలో భరత ఖండము చక్కని పాడి ఆవు అనే పద్యం ద్వారా తెల్లవారిగుండెల్లో గుబులు పుట్టించిన కవి చిలకమర్తి వీరవాసరం వారే. చింతామణి నాటకాన్ని రచించిన కాళ్ళకూరి నారాయణరావు మండలంలోని మత్స్యపురికి చెందిన వారే. లోకల్‌ఫండ్ సత్రంగా పిలువబడే మురళీకృష్ణ మండపం వద్ద వసంత ఉత్సవాలపేర సంగీత సాహిత్య నాటిక కార్యక్రమాలను నిర్వహించారు. కాలక్రమేణ వసంతోత్సవాలు మరుగున పడ్డాయి. ఇప్పటికీ వీరవాసరం గ్రామానికి చెందిన కళాకారులు సాంఘిక, పౌరాణిక నాటకాలను ప్రదర్శిస్తూనే ఉన్నారు. వారిలో తొలేటి హరిహరనాధుడు గారు విశ్
గ్రామ ప్రముఖులు

* ప్రముఖ కవి [[చిలకమర్తి లక్ష్మీనరసింహం పంతుల పుట్టిన, నివసించిన ఊరు
*ప్రముఖ పండితులు, వీర హనుమాన్ టాకీస్, తోలేరులో గుడిని నిర్మించిన తోలేటి లింగరాజు జన్మించిన, నివసించిన ఊరు.
* విద్యాదాత స్వర్గీయ మద్దాల రామకృష్ణమ్మ పుట్టిన, నివసించిన ఊరు
thumb|right|250px|వీరవసరం ప్రధాన బస్టాండ్ సెంటర్
గ్రామానికి రవాణా సౌకర్యాలు

రైలు వసతి

* గుడివాడ - నర్సాపురం ప్యాసింజర్ రైలుబండి నంబరు:: 77202
* విశాఖపట్నం - నరసాపురం ప్యాసింజర్ రైలుబండి నంబరు:: 57265
* రాజమండ్రి - నరసాపురం ప్యాసింజర్ రైలుబండి నంబరు:: 57260
* విశాఖపట్నం - నరసాపురం ప్యాసింజర్ రైలుబండి నంబరు:: 57265
గణాంకాలు

2001 వ.సంవత్సరం జనాభా లెక్కల ప్రకారం గ్రామ జనాభా 20,678. ఇందులో పురుషుల సంఖ్య 10,352, మహిళల సంఖ్య 10,326, గ్రామంలో నివాస గృహాలు 5275 ఉన్నాయి.

2011 భారత జనగణన గణాంకాల ప్రకారం ఈ గ్రామం 5990 ఇళ్లతో, 21718 జనాభాతో 2848 హెక్టార్లలో విస్తరించి ఉంది. గ్రామంలో మగవారి సంఖ్య 11002, ఆడవారి సంఖ్య 10716. షెడ్యూల్డ్ కులాల సంఖ్య 4546 కాగా షెడ్యూల్డ్ తెగల సంఖ్య 361. గ్రామ జనగణన లొకేషన్ కోడ్ 588721.
విద్యా సౌకర్యాలు

గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు 18, ప్రభుత్వ ప్రాథమికోన్నత పాఠశాలలు నాలుగు, ప్రభుత్వ మాధ్యమిక పాఠశాల ఒకటి ఉన్నాయి. ఒక ప్రభుత్వ జూనియర్ కళాశాలఒక ప్రభుత్వ ఆర్ట్స్ / సైన్స్ డిగ్రీ కళాశాల, ఒక ప్రైవేటు ఆర్ట్స్ / సైన్స్ డిగ్రీ కళాశాల ఉన్నాయి. ఒక ప్రభుత్వ అనియత విద్యా కేంద్రం ఉంది. సమీప ఇంజనీరింగ్ కళాశాల, సమీప వృత్తి విద్యా శిక్షణ పాఠశాల భీమవరం లోను, పాలీటెక్నిక్‌ వీరవాసరం లోను, మేనేజిమెంటు కళాశాల పాలకొల్లు లోనూ ఉన్నాయి. దివ్యాంగుల ప్రత్యేక పాఠశాల, సమీప వైద్య కళాశాల, ఏలూరు లోనూ ఉన్నాయి.
వైద్య సౌకర్యం

ప్రభుత్వ వైద్య సౌకర్యం

వీరవాసరంలో ఉన్న ఒకప్రాథమిక ఆరోగ్య కేంద్రంలో ముగ్గురు డాక్టర్లు, ఆరుగురు పారామెడికల్ సిబ్బందీ ఉన్నారు. ఆరు ప్రాథమిక ఆరోగ్య ఉప కేంద్రాల్లో డాక్టర్లు లేరు. 10 మంది పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ముగ్గురు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం

గ్రామంలో 16 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ముగ్గురు, డిగ్రీ లేని డాక్టర్లు 12 మంది ఉన్నారు. ఏడు మందుల దుకాణాలు ఉన్నాయి.
తాగు నీరు

గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
పారిశుధ్యం

గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం ఉంది. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు

వీరవాసరంలో పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు ఉన్నాయి. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ మొదలైన సౌకర్యాలు ఉన్నాయి.

గ్రామానికి సమీప ప్రాంతాల నుండిప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ ఉంది. ప్రభుత్వ రవాణా సంస్థ బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు

గ్రామంలో ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు

గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు

గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 14 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం

వీరవాసరంలో భూ వినియోగం కింది విధంగా ఉంది:
* వ్యవసాయేతర వినియోగంలో ఉన్న భూమి: 302 హెక్టార్లు
* వ్యవసాయం చేయదగ్గ బంజరు భూమి: 7 హెక్టార్లు
* నికరంగా విత్తిన భూమి: 2538 హెక్టార్లు
* వివిధ వనరుల నుండి సాగునీరు లభిస్తున్న భూమి: 2538 హెక్టార్లు
నీటిపారుదల సౌకర్యాలు

వీరవాసరంలో వ్యవసాయానికి నీటి సరఫరా కింది వనరుల ద్వారా జరుగుతోంది.
* కాలువలు: 2538 హెక్టార్లు
ఉత్పత్తి

వీరవాసరంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు

వరి, కొబ్బరి
పారిశ్రామిక ఉత్పత్తులు

బియ్యం
మూలాలు